
Opis predmetu zákazky
Projektová dokumentácia na realizáciu chodníka pri ulici k Železnej studienke , katastrálne územie – Nové Mesto  "
Predmet zákazky
Výsledkom zákazky má byť projektová dokumentácia pre doplnenie priechodu pre chodcov a s tým súvisiace prípadné bezbariérové úpravy chodníkov. Súčasťou bude geodetické zameranie (polohopis a výškopis) a geometrické plány predmetnej stavby. Jedná sa o úseky ohraničené parcelami, ktoré budú podrobnejšie popísané v projektovej dokumentácií a technickej správe.
Doplnenie chodníka pri ulici k Železnej studienke , katastrálne územie Nové Mesto

Obrázok 1 Situácia – navrhovaný stav[image: ]
Obrázok 2 Situácia – súčasný stav[image: ]
[image: ]

1.1 Základné údaje
Názov stavby: 	chodník pri ulici k Železnej studienke
      Miesto stavby: 	Nové Mesto
Lokalita – dotknuté ulice: k Železnej studienke a Kysucká ulica
1.2 Opis predmetu zákazky 
Predmetom zákazky je vypracovanie projektovej dokumentácie pre realizáciu nového chodníka pozdĺž ulice K Železnej studienke, v úseku od objektu Pamiatkového úradu SR (Siedmy mlyn) po ulicu Kysucká. V riešenom území sa v súčasnosti nenachádza chodník, čo predstavuje zvýšené bezpečnostné riziko pre peších účastníkov cestnej premávky. Navrhované riešenie má za cieľ zabezpečiť bezpečný, plynulý a bezbariérový pohyb chodcov v predmetnom území.
1.3 Doplnenie chodníka pri ulici k Železnej studienke
Chodník požadujeme  navrhnúť tak, aby bol napojený na existujúci úsek pred Pamiatkovým úradom (Siedmy mlyn). Stavba musí striktne spĺňať technické normy (STN) a legislatívne podmienky podľa vyhlášky č. 532/2002 Z. z. (o stavbách užívaných osobami s obmedzenou schopnosťou pohybu), zákona č. 8/2009 Z. z. o cestnej premávke a vyhlášky č. 30/2020 Z. z. o dopravnom značení
1.4 Úprava jestvujúcej zelene
Prepoj chodníka a s priechodom pre chodcov  navrhnúť v súlade s STN 73 6110 tak, aby bola zachovaná šírka 1,50 m pásu pre chodcov (1 pás obsluhujúci 2 pruhy pre chodcov) umožňujúceho jazdu detského kočíka, invalidného vozíka a chôdzu chodca s batožinou a ich pohyb v protismere s bezpečnostným odstupom 0,50 m. Projektovať chodník tak, aby jeho šírka bola minimálne 1,5m. A v miestach, kde do chodníka vychádzajú stĺpy VO a trakčného vedenia, aby zostala svetlá šírka chodníka min. 1m aspoň na jednej strane.
všeobecné požiadavky – projekt organizácie dopravy
Počas výstavby bude čiastočne obmedzená premávka, preto je potrebné, aby zhotoviteľ zabezpečil stavbu dočasným dopravným značením v zmysle platných STN a TP. Spracovateľ projektovej dokumentácie je povinný spracovať POD – projekt organizácie dopravy.
Všeobecné požiadavky
Pri spracovaní dokumentácie je potrebné rešpektovať jestvujúce priľahlé plochy, stavebné objekty, inžinierske siete a majetkové pomery. Zhotoviteľ je plne zodpovedný za koordináciu informácií a jednotlivých požadovaných služieb počínajúc od východiskových podkladov. Cieľom je, aby výsledná kompletná dokumentácia predstavovala optimálne riešenie realizácie stavby. Všetky služby potrebné pre prípravu kompletnej dokumentácie, výkonu inžinierskej činnosti a výkonu autorského dozoru sú pre danú stavbu na seba neoddeliteľne naviazané a je povinnosťou zhotoviteľa, aby takýmto spôsobom k plneniu predmetu zákazky aj pristupoval.
Požiadavky na dokumentáciu:
– bezbariérová úprava priechodov pre chodcov 
– plynulé napojenie priechodov na existujúce chodníky
– osvetlenie priechodov
– riešenie odvodnenia priľahlej komunikácie a chodníka
– vyznačenie vodorovného dopravného značenia
– osadenie zvislých dopravných značiek
– ochrana vedení, inžinierskych sietí (VO, kanalizácia, plyn) a zelene v dotknutom území
– výškopis a polohopis v rozsahu potrebnom pre vypracovanie PD na ohlásenie stavby
– inžinierska činnosť, ktorej výsledkom má byť povolenie stavby

Výkupový elaborát
Spracovateľ projektovej dokumentácie je povinný spracovať podklad pre majetko-právne vysporiadanie - výkupový elaborát parciel, ktorých vlastníkom nie je HM SR BA.
Normy a technické podklady
Zhotoviteľ musí dielo realizovať podľa platných technických noriem, predpisov a technických manuálov Hlavného mesta Bratislava. Pri zabudovaní stavebných konštrukcií a materiálov dodržiavať technické a technologické postupy výrobcov.
Zákon 8/2009 Z. z. o cestnej premávke a o zmene a doplnení niektorých zákonov 
Vyhláška č.60/2025 Z. z., Úradu pre územné plánovanie a výstavbu Slovenskej republiky
z 27. marca 2025 o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby
Vyhláška č. 30/2020 Z. z., ktorou sa vykonáva zákon 8/2009 Z. z.
Vyhláška č. 532/2002 Z. z., ktorou sa zabezpečujú technické požiadavky na stavby užívané osobami s obmedzenou schopnosťou pohybu a orientácie
STN 73 6110 Projektovanie miestnych komunikácií
STN 73 6129 Stavba vozoviek. Postreky, nátery, membrány
STN 73 6133 Stavba ciest. Teleso pozemných komunikácií
TP 048 Navrhovanie debarierizačných opatrení pre osoby s obmedzenou schopnosťou pohybu a orientácie na pozemných komunikáciách
STN EN 13 285 Nestmelené zmesi. Špecifikácie
STN EN 14 227-1 Hydraulicky stmelené zmesi. Špecifikácie. Časť 1: Cementom stmelené
Zmesi
TLMB – Technické listy mesta Bratislava
– pri návrhu jednotlivých prvkov vychádzať z  Manuálu verejných priestorov mesta (zdroje nižšie)
https://mib.sk/manual-verejnych-priestorov
https://mib.sk/manual-verejnych-priestorov/principy-a-standardy
https://mib.sk/manual-verejnych-priestorov/principy-a-standardy/povrchy-chodnikov/
– súvisiace normy a technické predpisy

